paragraph_text: Na nekim slikama aureola okružuje cijelo tijelo, te je najčešće ovalnog ili eliptičnog oblika. Kad se pojavljuje kao blistavi krug oko glave, zove se halo ili nimbus. Nimbus se prvi put u kršćanskoj umjetnosti pojavio u 5. stoljeću, ali se osnovna ideja pojavila praktički nekoliko stoljeća prije nimbusa, u pretkršćanskoj helenističkoj umjetnosti.